Document ID: /fineweb-2-swissfilter-quality_10-filterrobots/filtered/02686.jsonl.gz/25

Fotograf Ruxandra Balea
Fotograf Ruxandra Balea
"Natura nu m-a înzestrat cu talent în pictură, cânt, dans sau scris ca să pot să exprim ceea ce simt. Tot ce mi-a rămas este arta fotografică să îmi fie mesager al simţirilor mele. În fotografiile mele veţi regăsi expresia vieţii, gândurilor şi trăirilor mele, culorile în care îmi percep realitatea înconjurătoare. Fotografia pentru mine înseamnă pasiune, pasiune pentru fotografie şi pentru viaţă."
Ruxandra este un fotograf cu un stil relaxat, cu experienţă în fotojurnalism şi fotografie de eveniment. Descoperind că latura sa artistică se poate regăsi sub forma fotografiei, a realizat că a fi economist relaţii internaţionale nu i se mai potriveşte ca şi mod, stil de viaţă. Ea îşi cunoaşte subiecţii într-o manieră amicală înaintea şedintei foto pentru a putea captura fotografii în care personajele se simt degajate, se pot comporta natural. "Studioul foto îl văd ca pe un cabinet stomatologic. Dacă nu eşti de profesie model profesionist, adesea te poate face să te simţi un stingher în lumina reflectoarelor, indiferent cât de profesionist este fotograful. De aceea prefer să beau o cafea întâi cu viitorul meu subiect, să aflu care îi sunt preferinţele, hobby-urile, stilul de viaţă, astfel încât mai trebuie doar să mă duc cu studioul meu foto mobil acolo unde subiectul meu se simte cel mai bine, în largul său, poate face exact lucrurile care îi plac şi îi sunt familiare."
Ruxandra este stabilită în Zurich, de origine din Făgăraş - Braşov, unde a crescut şi studiat. Dispune de un studio foto, se deplasează pentru evenimente sau şedinţe foto, efectuează fotografie de produs, realizează proiecte fotojurnalistice, spre exemplu documentează fotografic diferite comunităţi de locuitori din Elveţia la cererea oficialităţilor locale.
Ruxi BALEA
Fotografin
Schaffhauserstrasse 80
8057 Zurich
Disponibilă pentru orice alte locații.